 Marka la furayo idaacad FM ah waxaa durbadiiba ku soo yaaca Dhallinyaro fara badan, waxaa marka ugu horeysa loo sheegaa in inta ay Idaacadda laga baranayo aan wax dhaqaale ah la siin doonin, qaarkood markiiba taas way ka gilgilshaan waa kuwa Damiirka leh, kuwana way ogolaadaan, marka la fiiryo sharciga shaqada iyo shaqaalaha, qofka loo shaqeeya ah waxaa ku waajibeysa in uu ka war qabo shaqaalaha u shaqeynaya nafsadooda, caafimaadkooda, Mushaarkood iyo in marka dhibaato la soo gudbaanaato la caawiyo, balse intaas oo dhan meesha way ka baxeen oo Weriyaasha qaarkood ayaa Milkiilaha u sheega in aysan wax lacag ah dooneyn balse ay doonayaan magac taasna waxaa si weyn ugu guuxa ninka Milkiilaha ah, waayo waxa uu helay shaqaale jaban, Waagii Fufka ee qarnigii Warshadaha, Milkiilayashii Warshadaha waxay xiligaasi heleen shaqaale aad u jaban oon aan laheyn wax daryeel ah iyagoo ka faaiideysanayey Duruufta xiligaa jirtey,sidaas oo kale maanta ayay taagan tahay xiligii fufka oo kale, waayo Milkiilayaasha FM-yada waxay heleen Dhallinyaro raqiis ah, marka Milkiilayaasha waxay ka faaiideysteen duruufta dhallinyarada Soomaaliyeed oo aan wax shaqo ah haysan xiligaan balse doonaya in ay noqdaan kuwa ka dhex muuqda Bulshada. 